અનિલ કપૂરની દિકરા અને સોનમ કપૂરના ભાઇ હર્ષવર્ધન કપૂરની પહેલી ફિલ્મ 'મિર્ઝિયા' બોક્સઓફિસ પર સાચા શબ્દોમાં ઉંધે માથે પટકાઇ હતી. એક્ટિંગ, ડિરેક્શન, વાર્તા, સંગીત કશું જ એટલું પ્રભાવશાળી નહોતું. લાંબા સમય બાદ ગુલઝારે ફરીથી લેખનમાં હાથ અજમાવી આ ફિલ્મની સ્ટોરી લખી હતી અને તેના ડિરેક્ટર રાકેશ ઓમપ્રકાશ મહેરાએ પણ ભૂતકાળમાં 'રંગ દે બસંતી', 'ભાગ મિલ્ખા ભાગ' અને 'દિલ્હી 6' જેવી હિટ અને રિમાર્કેબલ ફિલ્મો આપી છે. આથી લોકોને આ ફિલ્મ પાસે ઘણી વધારે આશા હતી, પરંતુ આ ફિલ્મે લોકોને ખૂબ નિરાશ કર્યા. ફિલ્મના એડિટિંગ અને ડિરેક્શન પાર્ટમાં મોટી ખામી હતી. હર્ષવર્ધન કપૂર અને સૈયામી ખેરની એક્ટિંગમાં પણ એટલો દમ નહોતો.